236 
PIÈCES A L’APPUI. 
Et qui plus est, son doulx contienneraenl, 
Fait à propos , démonstre proprement 
L’innocence d’une humble pastorelle. 
Maistresse elle est de parler sagement, 
Aler, venir, soy tenir gentement. 
Vertu du monde en elle ne se celle; 
Ainsi bonne est, et belle, et telle qu’elle 
Mieulx désirer on ne peut à plaisir. 
Or, voulsist Dieu qu’elle fust immortelle , 
On ne pourroit au monde mieulx choisir. 
* 
Haulte princesse, je maintiens la querelle 
Que, pour vivre sans aucun desplaisirs , 
Et en toute plaisance temporelle, 
On ne pourroit au monde mieulx choisir. 
Comme les Darneo prient l’auteur qu'il eserioe contre les ilteslnsano. 
BALADE. 
Nous te prions, loyal servant, 
Doresnavant 
Fay tout au mieulx que tu sauras, 
Tousdis nos grâces desservant, 
Comme devant 
As fait et encore feras. 
Pour veillesse ne t’esbayras, 
Mais poursuyras 
De bien en mieulx ; à la parfin 
Los et pris en raporteras, 
Quant loueras 
Noslre honneur jusques en la lin. 
La plume mettras en avant 
En escrivant, 
Et les mesdisans destruiras 
Qui vont leur estandart levant, 
En s’esmouvant 
Contre nous ; mais, quant tu diras 
Et de ta plume rescriras 
Et dicteras 
Ce que de nous sçays, doulx cuer fin, 
Mesdisans suppéditeras 
Et défendras 
Nostre honneur jusques en la fin. 
D’Occident jusques en Levant, 
Comme sçavant 
De nous toutes louhé seras, 
Si nostre honneur es relevant 
En t’asservant 
Jonne et vieulx, comme promis as ; 
Car si aultrement laisseras, 
Jà ne vivras 
A honneur, et fusses daulphin. 
Fay doncques ce que tu devras , 
Et garderas 
Nostre honneur jusques en la fin. 
Quant de ce monde partiras , 
Au ciel iras 
Volant comme un beau séraphin ; 
Au grant louer desserviras 
Et serviras 
Nostre honneur jusques en la fin. 
